Omori

„Omori“ on psühholoogiline rollimäng, mille avaldas videomängustuudio Omocat 2020. aastal. Mängu peategelaseks on 16aastane poiss Sunny, kes pidi neli aastat tagasi läbi elama traagilise sündmuse, mille tõttu võitleb ta unenägudes oma teise isiksuse Omoriga. Unenägudes on Sunny Omori, kes elab värvilises ja maagilises maailmas koos oma sõprade ning vanema õega. Omori kaudu üritab Sunny unustada, mis tema elus juhtus. „Omoril“ on mitu erinevat lõppu, mida mängija võib saavutada. Mängulõpp sõltub mängija otsustustest, mis on rollimängude puhul tüüpiline.

„Omori“ pealkiri pärineb jaapanikeelsest sõnast hikikomori. Pealkiri viitab peategelase Sunny (või Omori) üksildusele, kuna ta väldib oma sõpru ning veedab hoopis aega n-ö unemaailmas. Jaapani termini kasutamine samuti viitab sellele, et „Omori“ oli inspireeritud jaapani rollimängudest ja multifilmidest.

„Omori“ kuulub psühholoogilise õudusžanri alla, kuna see kujutab mitmeid hirmuäratavaid stseene. Sunny kannatab nii päris- kui ka unemaailmas vaimset ja füüsilist valu. Depressioon, sotsiaalfoobia ja suitsiidimõtted on tundlikud, kuid tähtsad teemad „Omoris“.

Mängulugu 
Mäng algab Sunny isiksuse Omoriga, kes sattub valgesse ruumi, kus on ainult sülearvuti, kass Mewo, joonistusvihik, taskurätikud, must lambipirn ja üks uks. Seda kohta nimetatakse Valgeks Ruumiks. Valges Ruumis ei ole seinu, niisiis saab Omori vabalt kõndida, kus tahab. Kassi Mewoga on võimalik rääkida, ta ütleb lihtsalt: „Mjäu? (Ootad, et midagi juhtuks?)“.

Hiljem leiab Omori üles oma noored sõbrad Keli, Hero, Aubrey ja Basili. Sõbrad on aktiivsed, lõbusad ja rõõmsameelsed, eriti Kel ja Aubrey. Basil on pigem tagasihoidlikum nagu Sunny, kuid ikkagi jutukas ja ergas. Samas mängijad saavad teada, et sellese sõpruskonda kuulub Omori vanem õde Mari. Neil oli idee minna Basili juurde, et tema fotoalbumit sirvida, kuid Aubrey ja Keli kaklemise tõttu läheb fotoalbum laiali. Noored korjavad fotod üles ja panevad kõik tagasi. Kuigi fotod said tagasi pandud, kukub ikkagi maha üks, mis tundub Basilile võõras. Basil näeb šokeeritud välja ja tahab öelda Mari nime enne, kui ekraan järsku valgeks muutub ning Omori on taas Valges Ruumis. Omori pussitab ennast ning mängija sattub pärismaailma, kus magab Sunny. 

Sunny, vanem ja pisut pikem kui Omori, kannatab depressiooni ja sotsiaalse ärevuse all. Tal on ka hallutsinatsioonid, millega peab Sunny läbi mängu võitlema. Pärismaailmas kohtub ta 16aastase Keliga, kes on nõus temaga aega veetma, enne kui Sunny kolme päeva pärast ära kolib. Sunny näeb ka Basilit ja Aubreyt, kuid Aubrey on vägivaldsem ning Basil nõrgem ja häbelikum kui neli aastat tagasi. Hero on aga tudeng, kes õpib arstiks. Hero on samuti muutunud. Ta on kurvem ja tagasihoidlikum kui vanasti, kuid ikkagi abivalmis ja töökas.

Mängija avastab, et tegelased on drastiliselt muutunud Mari enesetapu tõttu. Sõbrad ei tea, miks tegi Mari suitsiidi, kuid Basil ja Sunny teavad tõde. Seetõttu ongi nad mõlemad häbelikud, ärevuses ja kannatavad hirmsate hallutsinatsioonide all. Tegelikult ei sooritanud Mari suitsiidi, vaid see oli hoopis traagiline õnnetus, milles on süüdi Sunny. Mari surma avastaja oli Basil.  

Neli aastat tagasi pidid Mari ja Sunny esinema kontserdil. Mari oli Sunnyga range, sest ta tahtis, et kõik ilusti läheks. Sunny, noorem ja rumalam kui Mari, ei suutnud pinge all rohkem olla ja tegi viiuli puruks. Mari tahtis teda karistada, kuid Sunny lükkas teda eemale. Mari kukkus aga kogemata trepist alla. Basil nägi seda hetke, kui Mari oli juba surnud. Basilil oli halb mõte puua Mari üles, et Sunny vahele ei jääks. Surnud Mari ongi salapärane ehk metafooriline foto, mis hirmutas Basilit unemaailmas.  

Päriselus tahab Sunny oma vana sõpruskonda tagasi saada, mineviku Basiliga silmitsi seista ja rääkida kogu tõe sõpradele ära. Kuigi sündmused ei toimu reaalselt, peab Omori laskma Sunnyl unemaailmas tõega leppida, et oma eluga edasi liikuda. Kui Sunny võitles oma hallutsinatsioonidega või värviliste tegelastega unemaailmas, siis viimaseks sammuks on võitlus Omoriga, kes teda päriselt tagasi hoidis tõe eest.

Mängu arendamise ajalugu 
Enne mängu avaldamist oli „Omori“ blogi, mille nimi oli „Omori (ひきこもり, hikikomori)“ ning peategelane oli enam-vähem sarnane mängu omaga. Lisaks blogil olid teised tegelased, mis ei ilmu arvutimängus. Blogi ei uuendata enam, kuid seda on arhiivitud Tumblri ja Wattpadi. 

Mängu arendaja Omocat alustas Kickstarteri kampaaniat 2014. aastal, et inimesed saaksid mänguarendamist rahaliselt toetada. Omocatil õnnestus koguda piisavalt raha, et avaldada oma mäng Windows-platvormil aastal 2020. Aastal 2022 ilmus „Omori“ nii Nintendo Switchi kui ka Playstation 4 konsoolidele. Konsoolversioonidele oli lisatud mänguloo edenemiseks uut materjali, mis praegusel hetkel ei ole Windows-versioonis saadaval.

Kickstarteri kampaania tõi mängustuudiole mitmeid probleeme. Rahvas arvas, et neile valetakse, kuna Omocat lubas „Omori“ avaldada 2015. aastal, kuid see lükati edasi 2016. aastale. Rahvas muutus aina vihaseks, kui teada sai, et „Omori“ avaldamist lükati veelgi edasi ehk 2019.–2020. aastani. 

Kuigi Omocati toetajad pidid ootama umbes kuus aastat, olid nad siiski mänguga rahul. Inimesed kiitsid mängu kunstistiili ja muusikat, mida kirjeldati nostalgiliseks. Samuti lugu käsitles teemasid nagu suitsiidi väga tõsiselt.

„Omori“ on enamasti positiivset tagasisidet saanud, kuid mõningad arvavad, et unemaailma osa oli pisut aeglane ja igav, kuna päriselu osa oli huvitavam. Loo keskmise osa oleks võinud ära jätta.

Mängija otsused 
Mängijal on võimalik sooritada otsuseid, mis muudavad mängu lugu. Üks esimestest on Keliga kohtumine. Mängijal on valik, kas avada ust või mitte. Kui otsus on tehtud, et Sunny kohtub Keliga, siis mäng jätkub ehk peategelane näeb Aubreyit, Basilit ja Herot ning kogu tõde on välja toodud. Kui mängija valib, et ei tee Kelile ust lahti, siis mäng on peamiselt Sunny unemaailmas, kus tema laseb Omoril võita. Sunny ei lepi tõega ning mängija ei ole kindel, mis saab Sunny sõpradest.  

Lugu võib muutuda, isegi siis, kui mängija otsustas minna Keliga jalutama. Loo lõpus toimub unemaailmas Omoriga viimane võitlus, kus Sunny võib kas alla anda või jätkata. Kui mängija valib, et Sunny ei võida, siis lõppeb lugu peategelase suitsiidiga, kuna ta ei suutnud tõega leppida. Kui Sunny jätkab, siis Omori lahkub ning peategelane suudab rääkida oma sõpradele, mis tegelikult juhtus. Mängu lõppu saab tõlgendada erinevalt, kuna mängija ei näe Hero, Aubrey ja Keli reaktsioone tõe suhtes, kuid Sunny ikkagi liigub edasi ning kolib ära. 

Basili lõppu saab samamoodi n-ö manipuleerida. Kui mängija võidab viimase võitluse, siis Basil ja Sunny vabandavad üksteise ees ning hirmsad hallutsinatsioonid kaovad ära. Selleks tuleb Sunnyl aidata Basilit tema muredega, kuna Basil on Mari surma tõttu samamoodi traumeeritud. Mängijal on aga valik mitte aidata Basilit, mis lõpeb Basili enesetapuga ning sellega mäng lõpeb.

Viited 

2020. aasta videomängud
Windowsi mängud
Kickstarter
Omori
Omocat
Anime
Arvutimängud
Nintendo Switch
Playstation